Valentina Ševtšenko (potkunyrkkeilijä)
Valentina Anatolievna Ševtšenko (s. 7. maaliskuuta 1988 Biškek, Kirgisia) on kirgisialais-perulainen thainyrkkeilijä ja vapaaottelija. Hän on muun muassa voittanut yhdeksän kertaa IFMA:n thainyrkkeilyn amatöörien maailmanmestaruuden, sekä kerran World Muaythai Councilin ylemmän kevytsarjan ammattilaismestaruuden 2012.
Valentina Ševtšenko (potkunyrkkeilijä)
2007 Ševtšenko muutti Peruun siskonsa Antoninan ja valmentajansa Pavel Fedotovin kanssa, kun paikallinen ottelija Fran Paredes pyysi heitä alun perin pitämään seminaareja ja harjoitusleirejä Perussa. Ševtšenko ihastui uuteen maahan ja halusi jäädä asumaan. Hän anoi myöhemmin maan kansalaisuutta ja on sittemmin edustanut kansainvälisissä kilpailuissa Perua.